ai4bharat/Pralekha huggingface dataset:
وزارتِ تعلیم
نوول کورونا وائرس کی روشنی میں کئے جانے والے احتیاطی اقدام
نئی دہلی،19 مارچ / یونیورسٹی گرانٹس کمیشن  نوویل کورونا وائرس  کی وباء کے پیش نظر کئے جانے والے احتیاطی اقدامات کے سلسلہ میں یونیورسٹیوں اور ان سے ملحق کالجوں کے لئے وقتاً فوقتاً  کو مشاورتیں جاری کی ہیں ۔
مزید براں ، فروغ انسانی وسائل کی وزارت کے سکریٹری ، اعلیٰ تعلیم سے 18 مارچ ، 2020 ء کو مذکورہ حوالہ کے تعلق سے ایک مراسلہ موصول ہوا تھا ، جس میں کووڈ – 19 کی وجہ سے پیدا شدہ حالات کا مقابلہ کرنے کے لئے اداروں کے ذریعہ کی جانے والی معقول احتیاطی تدابیر کا ذکر کیا گیا تھا ۔ اس مراسلہ میں تمام یونیورسٹیوں سے درج ذیل احتیاطی تدابیر اپنانے کی اپیل کی گئی ہے :
- تمام یونیورسٹیوں میں منعقد ہونے والے امتحانات کے پروگرام 31 مارچ ، 2020 ء کے بعد ری شیڈول کئے جائیں ۔
- پرچوں کی جانچ کے پروگرام کو 31 مارچ ، 2020 ء کے بعد ری شیڈول کیا جائے ۔
- تمام تعلیمی ادارے ، الیکٹرانک ذرائع سے طلباء اور اساتذہ کے ساتھ لگاتار رابطہ میں رہیں اور انہیں حالات سے پوری طرح باخبر رکھیں تاکہ طلباء ، اساتذہ اور والدین میں کسی قسم کی پریشانی نہ رہے ۔
- تمام تعلیمی ادارے ہیلپ لائن نمبر / ای میل کا اعلان کریں ، جس کے ذریعہ وہ اپنے سوالات کے جواب حاصل کر سکیں ۔
تمام یونیورسٹیوں اور کالجوں سے یہ اپیل بھی کی گئی ہے کہ وہ طلباء ، والدین ، اساتذہ اور عملے سے نہ گبھرانے اور کووڈ – 19 کے مقابلہ کے لئے احتیاطی تدابیر کرنے کا مشورہ دینے کو کہا ہے ۔

U. No. 1356
(Visitor Counter : 93
وزارت دفاع
ہندوستانی ساحلی حفاظتی دستہ اتراکھنڈ میں اپنا 5 واں بھرتی مرکز کھولے گا
نئی دہلی،24 جون 2019 ؍ ہندوستانی ساحلی حفاظتی دستہ  اتراکھنڈ میں اپنا بھرتی مرکز کھولے گا۔ یہ ہندوستان کا پانچواں آئی سی جی بھرتی مرکز ہوگا ۔ وزیراعلیٰ تریویندر سنگھ راوت 28 جون 2019 کو اس بھرتی مرکز کی زمین کا سنگ بنیاد رکھیں گے۔ یہ بھرتی مرکز کنواؤں والا ،دہرادون میں قائم کای جائے گا۔ کوسٹ گارڈ کے ڈائریکٹر جنرل جناب راجیندر سنگھ نے اس بھرتی مرکز کے کھلوے جانے سے متعلق حکومت ہند کا اجازت نامہ وزیراعلیٰ کو 22 جون 2019 پیش کیا۔
حکومت نے زمین کی خرید کے لئے 17 کروڑ روپئےاور مرکز کی عمارت کی تعمیر کے لئے 25 کروڑ روپئے منظور کئے ہیں۔ یہ نوئیڈا ، ممبئی ، چنئی اور کولکاتہ کے بعد اتراکھنڈ میں آئی سی جی کا پانچواں بھرتی مرکز ہوگا۔ یہ بھرتی مرکز اتراکھنڈ کے نوجوانوں کے ساتھ ساتھ اترپردیش ، ہماچل پردیش اور ہریانہ کے نوجوانوں کے لئے فائدہ مند ہوگا اور تقریباً 18 مہینے میں بن کر تیار ہو جائے گا۔
سٹرک ٹرانسپورٹ اور شاہراہوں کی وزارت
جناب نتن گڈکری نے ناگپور میں 720کروڑ روپے کی لاگت والے قومی شاہراہ 547-ای کے ساونیر-دھاپےواڑا-گونڈکھیری سیکشن کا افتتاح کیا
نئی دہلی:24؍جولائی2022:
سڑک ٹرانسپورٹ و قومی شاہراہ کے مرکزی وزیر جناب نتن گڈکری نے ناگپور میں 720کروڑ روپے کی لاگت والے28.88 کلومیٹر طویل قومی شاہراہ 547-ای کے ساونیر-دھاپے واڑا-گونڈکھیری سیکشن کا افتتاح کیا۔
اس موقع پر اپنے خطاب میں جناب گڈکری نے کہا کہ گرین فیلڈ بائی پاس ، بڑے پل، ریلوے فلائی اوور کے ساتھ ساتھ گاڑیوں کے انڈر پاس ، اوور پاس، دونوں طرف بس شیلٹر جیسی مختلف خصوصیات سے مزین یہ قومی شاہراہ سیکشن اس علاقے میں آمدو رفت کی پریشانی کو دور کرے گا اور شہریوں کے لئے آسان و محفوظ آمدورفت کو یقینی بنانے میں اہم ثابت ہوگا۔
جناب نتن گڈکری نے کہا کہ ساونیر –دھاپےواڑہ-گونڈکھیری سیکشن کو چار لین کا بنانے سے زائرین کو اداسا کے مشہور گنیش مندر اور علاقے کے دھاپےواڑا میں وِٹھل –رُکمنی مندر سے بہتر کنکٹی وٹی ملے گی۔انہوں نے کہا کہ چندر بھاگا ندی پر نیا فور لین کا پل دھاپے واڑا میں ٹریفک جام سے راحت دے گا اور سفر کو محفوظ بنائے گا۔انہوں نے یہ بھی کہا کہ اس سے علاقے کی زرعی اور مقامی پیداوار کو بڑے بازاروں تک رسائی قائم کرنے میں آسانی ہوگی۔
جناب گڈکری نے کہا کہ گونڈکھیری اور چِنچ بھون علاقوں میں لاجسٹکس اور صنعتی پارکوں میں اضافہ ہوگا۔ ساتھ ہی ناگپو رشہر کو بھوپال، اندور سے ممبئی، حیدرآباد آنے جانے والے بھاری ٹریفک سے راحت ملے گی۔
پیٹرولیم اور قدرتی گیس کی وزارت
تیل اور گیس کی عوامی دائرہ کار کی کمپنیاں ہسپتالوں میں 100 پی ایس اے میڈیکل آکسیجن پیداواری پلانٹس قائم کر رہی ہیں
نئی دہلی، 06 مئی 2021: تیل اور گیس کی عوامی دائرہ کار کی کمپنیاں، پیٹرولیم اور قدرتی گیس کی وزات ، حکومت ہند کے انتظامی اختیارات کے تحت ملک کے رقیق طبی آکسیجن مطالبات کو پورا کرنے کے لئے ، ضرورت کے اس وقت میں پوری سنجیدگی کے ساتھ کام کر رہی ہیں۔ پیٹرولیم اور قدرتی گیس کے وزیر جناب دھرمیند پردھان کی رہنمائی میں یہ کمپنیاں پورے ملک کی عوامی صحتی مراکز میں تقریباً 100 پریشر سوئنگ ایڈسارپشن  میڈیکل آکسیجن پیداواری پلانٹس قائم کر رہی ہیں۔ اس پہل قدمی کے تحت اترپردیش ، بہار، کرناٹک، گوا، کیرالا، مہاراشٹر، گجرات، راجستھان، اوڈیشہ، مدھیہ پردیش اور دہلی کے ہسپتالوں پر احاطہ کیا جائے گا۔ ان پلانٹوں کو پوراخرچ کمپنیوں کے ذریعہ اپنے سی ایس آر فنڈ سے کیا جائے گا۔
یہ پی ایس اے پلانٹس 200 سے 500 بستروں والے ہسپتالوں کے لئے آکسیجن پیدا کرنے اور کیٹرنگ خدمات فراہم کرنے جیسی صلاحیتوں سے آراستہ ہوں گے۔ وہ ڈی آر ڈی او ر سی ایس آئی آر کے ذریعہ فراہم کی گئی تکنالوجی کا استعمال کرتے ہیں جو آکسیجن کو جمع کرنے کے لئے آس پاس کی ہوا سے نائیٹروجن کو جذب کرتے ہیں۔ اس طرح سے پیدا ہوئی آکسیجن کی سپلائی ہسپتالوں میں بھرتی کیے گئے مریضوں کو راست طور پر کی جائے گی۔ ان پلانٹس کے لئے بھارتی وینڈرس کو آرڈر دے دیے گئے ہیں، یہ پلانٹس اس مہینے شروع ہوں گے اور جولائی تک ایسے تمام پلانٹس مصروف عمل ہو جائیں گے۔
وزیراعظم کا دفتر
وزیر اعظم 27 ستمبر کو آیوشمان بھارت ڈیجیٹل مشن کا آغاز کریں گے
آیوشمان بھارت ڈیجیٹل مشن استعمال میں آسان اور ہموارآن لائن پلیٹ فارم تیار کرے گا جو ڈیجیٹل صحتی ماحولیاتی نظام کے تحت صحت سے وابستہ دیگر پورٹل کے درمیان کام کاج میں آسانی پیدا کرے گا
ایک تاریخی پہل کے تحت، وزیر اعظم جناب نریندر مودی 27 ستمبر کو صبح 11 بجے ویڈیو کانفرنسنگ کے توسط سے آیوشمان بھارت ڈیجیٹل مشن کا آغاز کریں گے۔ بعد ازاں، وزیر اعظم اس موقع پر خطاب بھی کریں گے۔
وزیر اعظم نے 15 اگست 2020 کو لال قلعہ کی فصیل سے آیوشمان بھارت ڈیجیٹل مشن کے پائلٹ پروجیکٹ کا اعلان کیا تھا۔ فی الوقت، آیوشمان بھارت ڈیجیٹل مشن کو مرکز کے زیر انتظام چھ علاقوں میں شروعاتی مرحلے کے تحت نافذ کیا جا رہا ہے۔
آیوشمان بھارت ڈیجیٹل مشن کا ملک گیر سطح پر آغاز این ایچ اے کی آیوشمان بھارت پردھان منتری جن آروگیہ یوجنا  کی تیسری سالگرہ کے ساتھ ہی کیا جا رہا ہے۔ اس موقع پر مرکزی وزیر صحت بھی موجود رہیں گے۔
آیوشمان بھارت ڈیجیٹل مشن کے بارے میں
جن دھن ،آدھار اور موبائل تثلیث اور حکومت کی دیگر تاریخی ڈیجیٹل پہل کی شکل میں رکھی گئی بنیادوں پر، آیوشمان بھارت ڈیجیٹل مشن،صحت سے متعلق شخصی معلومات کا تحفظ، رازداری، اور انفرادیت کو یقینی بناتے ہوئے ایک وسیع سلسلے کے پروویژن کے توسط اعداد و شمار، اطلاعات اور معلومات کا ایک آسان آن لائن پلیٹ تیار کرے گا جس سے بنیادی ڈھانچہ خدمات کے ساتھ ساتھ انٹر آپریبل اور معیارات پر مبنی ڈیجیٹل نظام کا فائدہ اٹھایا جا سکے گا۔ اس مہم کے تحت شہریوں کی رضامندی سے صحتی ریکارڈ تک رسائی اور باہمی تبادلے کو ممکن بنایا جا سکے گا۔
آیوشمان بھارت ڈیجیٹل مشن کے کلیدی عناصر میں ہر ایک شہری کے لئے ایک صحتی آئی ڈی شامل ہے جو ان کے صحت کھاتے کے طور پر بھی کام کرے گی، جس سے انفرادی صحتی ریکارڈ کو موبائل ایپلی کیشن کی مدد سے مربوط کیا جا سکتا ہے اور دیکھا جا سکتا ہے۔ اس کے تحت، حفظانِ صحت پیشہ واران رجسٹری  اور حفظانِ صحت سہولیات رجسٹریز جدید اور روایتی نظام ادویہ دونوں ہی شعبوں میں تمام صحتی خدمات فراہم کاروں کے لئے کاروبار میں آسانی کو بھی یقینی بنائیں گے۔ یہ ڈاکٹروں/ہسپتالوں اور صحت کی سہولیات فراہم کرنے والوں کے لیے کاروبار میں آسانی کو یقینی بنائے گا۔
مہم کے ایک حصے کے طور پر تیار کیا گیا آیوشمان بھارت ڈیجیٹل مشن - سینڈ باکس، ٹکنالوجی اور پروڈکٹ جانچ کے لئے ایک ڈھانچے کے طور پر کام کرے گا اور ایسے نجی اداروں کو بھی تعاون فراہم کرے گا، جو قومی ڈیجیٹل صحتی نظام کا حصہ بنتے ہوئے صحتی اطلاعات فراہم کار یا صحتی اطلاع استعمال کنندہ اور آیوشمان بھارت ڈیجیٹل مشن کے تیار بلاکس کے ساتھ مہارت سے خود کو مربوط کرنے کی منشا رکھتے ہیں۔
ادائیگی کے معاملے میں انقلابی تبدیلی کے طور پر یونیفائیڈ پے منٹس انٹرفیس کے ذریعہ اداکیے گئے کردار کی طرح یہ مہم ڈیجیٹل صحتی نظام کے اندر بھی انٹر آپریبلٹی لائے گی اور اس کے توسط سے شہری محض ایک کلک کے ذریعہ صحتی سہولتوں تک رسائی حاصل کر سکیں گے۔
خوراک کی ڈبہ بندی کی صنعتوں کی وزارت
پی ایل آئی اسکیم پکانے/ کھانےکےلئےتیار مصنوعات میں موٹے اناج کے استعمال کی ترغیب دیتی ہے
فوڈ پروسیسنگ انڈسٹری کے وزیر مملکت جناب پرہلاد سنگھ پٹیل نے راجیہ سبھا میں ایک تحریری جواب میں یہ معلومات دیں کہ شماریات اور پروگرام کے نفاذ کی وزارت صنعتوں کے سالانہ سروے  کے ذریعے فوڈ پروسیسنگ میں مصروف رجسٹرڈ یونٹوں کی تعداد سمیت مینوفیکچرنگ سیکٹر کے مختلف پیرامیٹرز کے اعداد و شمار جاری کرتی ہے۔ تازہ ترین دستیاب اے ایس آئی تخمینوں کے مطابق، فوڈ پروسیسنگ سیکٹر میں مصروف یونٹس کی تعداد 2018-19 میں 40,579 سے بڑھ کر 2019-20 میں 41,484 ہوگئی۔
فوڈ سیفٹی اینڈ اسٹینڈرڈز اتھارٹی آف انڈیا  کو خوراک کی اشیاء کے لیے سائنس پر مبنی معیارات مرتب کرنے اور ان کی تیاری، ذخیرہ کرنے، تقسیم کرنے، فروخت اور درآمد کرنے اور انسانی استعمال کے لیے محفوظ اور صحت بخش خوراک کی دستیابی کو یقینی بنانے کے لیے پابند کیا گیا ہے۔ ایف ایس ایس اے آئی نے اپنے ضوابط یعنی غذائی تحفظ اور معیارات  ضوابط، 2011 میں ملک کے تمام فوڈ پروسیسنگ یونٹس کے ذریعہ تیار کردہ ڈبہ بند خوراک اور محفوظ رہنے والی ڈبہ بند غذائی مصنوعات سمیت مختلف کھانے کی مصنوعات کے لئے حفظان صحت اور معیار کے پیمانوں کی وضاحت کی ہے۔ جن میں غذائی تحفظ اور معیارات  ضوابط، 2011؛ فوڈ سیفٹی اور معیارات  ضوابط، 2016؛ غذائی تحفظ اور معیارات  ضوابط 2017؛ غذائی تحفظ اور معیارات  ضوابط ، 2018، وغیرہ شامل ہیں ۔ ان ضابطوں میں تجویز کردہ معیار اور حفظان صحت کے معیارات ریاستوں/ مرکز کے زیر انتظام علاقوں کے فوڈ سیفٹی کمشنروں کے ساتھ ایف ایس ایس اے آئی کے علاقائی ڈائریکٹرز کے ذریعہ نافذ کیے جاتے ہیں۔ ایسے معاملات میں، جہاں نمونے ایف ایس ایس ایکٹ 2006، اس کے تحت بنائے گئے قواعد و ضوابط کی وضع کردہ دفعات کے مطابق نہیں پائے جاتے ہیں، ایف ایس ایس ایکٹ 2006 کی دفعات اور اس کے تحت بنائے گئے قواعد و ضوابط کے مطابق ناکارہ فوڈ بزنس آپریٹرز  کے خلاف تعزیری کارروائی شروع کی جاتی ہے۔
فوڈ پروسیسنگ انڈسٹریز  کی طرف سے 2021-22 سے غذائی مصنوعات کے لیے پیداوارسے جڑی ترغیبات اسکیم کے تحت، موٹے اناج پر مبنی مصنوعات کے لیے 800 کروڑ روپے کی لاگت کے ساتھ ایک پروگرام رواں مالی سال کے دوران پکانے /کھانے کےلئے تیار  مصنوعات میں جوار کے استعمال کی حوصلہ افزائی کرنے اور ان مصنوعات کی قدر میں اضافے اور فروخت کو فروغ دینے کے لیے ترغیب دینے کے لیے تیار کیا گیا تھا ۔ اس سیگمنٹ کے تحت کل 30 درخواستیں  کی منظوری دی گئی۔ موٹے اناج پر مبنی مصنوعات کے لیے پیداوار سے منسلک ترغیباتی اسکیم کے جزو کے تحت، پیک شدہ اور برانڈڈ آرٹی سی / آر ٹی ای غذائی مصنوعات جن کے وزن/حجم کے لحاظ سے پیداوار کا 15 فیصدسے زیادہ موٹے اناج ہیں، مراعات کا دعویٰ کرنے کے اہل ہیں۔
نیتی آیوگ
ڈاکٹر وی کے پال نے ہندوستانی ترقی کی حکمت عملی پر نیتی آیوگ کی پہلی لیکچر سیریز میں افتتاحی خطاب پیش کیا
’ہندوستان کی کووڈ 19 کہانی، خود انحصار ہندوستان کہانی ہے، جس نے لاکھوں لوگوں کی جان بچائی اور کورونا وائرس سے لڑنے کی’خود اعتمادی‘ پیدا کی، اور جو وزیر اعظم نریندر مودی کی قیادت کا ثبوت ہے۔ ڈاکٹر وی کے پال، رکن ، نیتی آیوگ نے کہا ہماری کہانی ہندوستان کے لچکدار صحت عامہ کے نظام کی اور ہر ایک کی کہانی ہے جو وبائی مرض سے لڑنے کے لئے ٹیم انڈیا کے طور پر مل کر کام کر رہے ہیں۔ ڈاکٹر پال بھارت کی ترقی کی حکمت عملیوں پر نیتی آیوگ کے پہلے اندرون خانہ لیکچر سیریز سے خطاب کر رہے تھے۔
نیتی آیوگ کی فلیگ شپ ان ہاؤس لیکچر سیریز کا مقصد شرکاء کو حکومت کے اہم اقدامات اور مشقوں کے بارے میں آگاہ کرنا، مشترکہ عہد کو فروغ دینا، زیادہ نتیجہ خیز اور جامع ماحول پیدا کرنا اور قوم کے ترقیاتی مقاصد کو پورا کرنے کے لیے اختراعی سوچ کوفروغ دینا ہے۔
کووڈ -19 ٹیکہ کاری: دی انڈیا اسٹوری' کے موضوع پر افتتاحی لیکچر دیتے ہوئے، ڈاکٹر پال نے سامعین کو جولائی 2022 تک ہندوستان کے 2 بلین خوراک، مختلف ویکسین اور ان کے اثرات، اور ہندوستان کا ویکسین میتری پروگرام کے بارے میں بتایا۔
آج کے لیکچر کے بعد ڈاکٹر وی کے پال ،سیکرٹری  راجیش بھوشن؛ بھارت بایوٹیک کے بانی ڈاکٹر کرشنا ایلا؛ اور پریم گاندھی-مودی، مصنف اور سیاسی حکمت عملی ساز کے درمیان پینل ڈسکشن ہوا جس کی نقابت نیتی آیوگ کے سی ای او پرم ایر نے کی۔
نیتی ان ہاؤس لیکچر سیریز کے پہلے لیکچر میں، بھارت بایو ٹیک کے چیئرمین اور مینجنگ ڈائریکٹر کرشنا ایم ایلا نے ہندوستان کی ویکسین کی صلاحیت اور ابھرتے ہوئے حیاتیاتی خطرات سے نمٹنے کے لیے حکومت اور نجی شعبے کو مل کر کام کرنے کی ضرورت پر روشنی ڈالی۔
pic.twitter.com/Lm02hhMsKa
— نیتی آیوگ30  ستمبر 2022
فعال فیصلوں کو یقینی بنانے کے ساتھ ساتھ وبائی مرض سے نمٹنے کا ہمارا اجتماعی عزم کووڈ کے خلاف ہماری لڑائی کا مرکز تھا، جیسے کہ صحت کی دیکھ بھال اور فرنٹ لائن ورکر کو پہلے ویکسین لگوانا اور پھر اسے باقی آبادی کے لیے شروع کرنا : سکریٹری  راجیش بھوشن تصویر pic.twitter.com/9T3f3em2zL
— نیتی آیوگ  30 ستمبر 2022
نیتی آیوگ کے وائس چیئرمین سمن بیری نے اپنے اختتامی کلمات میں کہا، 'ہماری ٹیکہ کاری مہم، جیسا کہ وزیر اعظم نے تصور کیا تھا، اس بات کی عکاسی کرتا ہے کہ جب ہندوستان کے لوگ عوامی شراکت داری کے جذبے میں اکٹھے ہوتے ہیں تو ہندوستان کیا حاصل کرسکتا ہے۔ عالمی برادری ہندوستان کو ایک رول ماڈل کے طور پر دیکھتی ہے کیونکہ اس کے موثر ٹیکہ کاری پروگرام ’’وسودیو کٹمبھ بکم‘‘ نظریے پر مبنی ہے۔
انڈیا ڈیولپمنٹ اسٹریٹیجیز لیکچر سیریز ہر ماہ منعقد کی جائے گی۔ لیکچر قومی ترقیاتی ترجیحات، جامع ترقی کی پالیسیوں، مختلف شعبوں میں بہترین طریقوں، تعاون پر مبنی اور مسابقتی وفاقیت کو فروغ دینے کے اقدامات پر توجہ مرکوز کریں گے۔
آج کے لیکچر میں 300 سے زائد افراد نے شرکت کی جن میں سینئر قیادت، جوائنٹ سیکرٹریز، مشن ڈائریکٹرز، مشیران اور لیٹرل انٹری شامل تھے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
10898
(Visitor Counter : 57
وزیراعظم کا دفتر
وزیراعظم جناب نریندرمودی کا لُمبینی ، نیپال کا دورہ 
وزیراعظم جناب نریندرمودی ، نیپال کے وزیراعظم عزّت مآب شیربہادر دیوباکی دعوت پر16مئی 2022کو بدھ پورنیما کے موقع پرلمبینی کا سرکاری دورہ کریں گے ۔ وزیراعظم کا 2014کے بعد سے نیپال کا یہ پانچواں دورہ ہوگا۔
وزیراعظم لمبینی کے مقام پر مقدس مایادیوی مندرمیں پوجا ارچنا کریں گے ۔ وزیراعظم ، نیپال حکومت کی زیرسرپرستی ، لمبینی ڈیولپمنٹ ٹرسٹ کے زیراہتما م منعقد ہونے والی بدھ جینتی تقریب سے بھی خطاب کریں گے ۔ اس کے علاوہ وزیراعظم ، نئی دہلی میں لمبینی موناسٹک زون کے اندر، انٹرنیشنل بدھسٹ کنفیڈریشن  کے ایک پلاٹ پربودھ ثقافت اور وراثت سے متعلق ایک مرکز کی تعمیر کی غرض سے ‘‘شیلانیاس ’’ تقریب میں بھی شرکت کریں گے ۔ دونوں وزرائے اعظم ، دوطرفہ ملاقات بھی کریں گے ۔
وزیراعظم جناب نریندرمودی کے اس دور ے سے پڑوس پہلے سے متعلق ہماری پالیسی کو بڑھاوا دینے میں بھارت اورنیپال کے درمیان باضابطہ طورپر اعلیٰ سطح کے تبادلوں کی روایت کو جاری رکھاجارہاہے ۔اس دورے سے دونوں ملکوں کے عوام کی مشترکہ تہذیبی وراثت اجاگر ہوتی ہے ۔
وزیراعظم کا دفتر
وزیراعظم نے کے ایس آربینگلورو اسٹیشن پرپلاسٹک اشیاءاورپلاسٹک کی بوتلوں سے بنائے گئے مجسمے کے لئے ریلوے کی ستائش کی
وزیراعظم نے کے ایس آربینگلورواسٹیشن پرپلاسٹک اشیاءاورپلاسٹک کی بوتلوں سے بنائے گئے مجسمے کے لئے جنوب مغربی ریلوے کی ستائش کی ہے۔
اپنے ٹوئیٹ کا حوالہ دیتے ہوئے وزیراعظم نے ٹوئیٹ کیا :
‘‘ایسی کوششیں نہ صرف یہ کہ اختراعی اورقابل تعریف ہیں ، بلکہ سب سے زیادہ اہمیت کی بات یہ ہے کہ یہ ہمیں ہمارے آس پاس کے علاقوں اورعوامی مقامات کو صاف ستھرا رکھنے سے متعلق ہماری بنیادی شہری فرائض کی یاددہانی بھی کراتی ہیں ۔
الیکٹرانکس اور اطلاعات تکنالوجی کی وزارت
ڈیجیٹل انڈیا کارپوریشن نے رخصت اور عارضی تبادلہ کی بنیاد پر خصوصی ہنرمندی اور مہارت کے حامل ملازمین کی بھرتی کے لئے درخواستیں طلب کی ہیں
ملک کے شہریوں کو ای-گورننس خدمات کی بہتر فراہمی میں مدد کرنے کے لیے ان ملازمین کی خصوصی مہارت درکار ہے
ٹکنالوجی کے متعدد پیشہ وروں نے قوم کی تعمیر میں تعاون دینے کے مقصد سے قومی سطح پر ڈیجیٹل تبدیلی سے متعلق منصوبوں کے لئے کام کرنے کی خواہش ظاہر کی ہے۔ اس میں حکومت کے پاس دستیاب وسائل کے پول کو بڑھانے کی صلاحیت ہے۔ اس مناسبت سے، بھارت سرکار کے الیکٹرانکس اور اطلاعاتاتی ٹکنالوجی کی وزارت  کے ذریعہ قائم ایک غیر منافع بخش تنظیم، ڈیجیٹل انڈیا کارپوریشن ، رخصت اور عارضی تبادلہ کی بنیاد پر خصوصی ہنرمندی اور مہارت کے حامل ملازمین کی بھرتی کے لئے درخواستیں طلب کررہا ہے تاکہ ڈی آئی سی ڈیجیٹل انڈیا پروگرام کے وژن ، مقاصد اور اہداف کو مکمل کرنے میں اہل ہوسکے۔ ان اہلکاروں کی مہارت ہمارے ملک کے شہریوں کے ای گورننس خدمات کے بہتر ترسیل میں مدد کرے گی۔
اس کوشش کا مقصد اور ہدف ملازمین کو ان کے بنیادی اداروں /تنظیموں میں ملازمت کے دوران ہی عارضی رخصت اور ڈیپوٹیشن کی بنیاد پر عوامی اصولوں اور رہنما خطوط کے تحت تقرری کی جائے گی جو ڈی آئی سی کی ویب سائٹ https://dic.gov.in/index.php/notification/call-for-sabbatical-applications پر دستیاب ہے۔
ڈیجیٹل انڈیا کارپوریشن  کمپنی ایکٹ 2013 کے سیکشن 8 کے تحت الیکٹرانکس اور انفارمیشن ٹکنالوجی ، بھارت سرکار کے ذریعہ قائم ایک ایک غیر منافع بخش تنظیم ہے۔ اس سے قبل اس ادارے کو ’میڈیا لیب ایشیا‘ کے طور پر جاناجاتا تھا۔ ڈی آئی سی بہترین کاموں کو فروغ دینے ، پبلک پرائیویٹ پارٹنرشپ، کو فروغ دینے کے لئے ای گورننس پروجیکٹوں کے لئے صلاحیت سازی کے ذریعہ ڈیجیٹل انڈیا کے مشن کو آگے بڑھانے کے لئے مرکزی حکومت/ ریاستی حکومتوں کی وزارتوں/ محکموں کو اسٹریٹجک مدد فراہم کرتا ہے۔
وزارت آیوش
کل یوگا کا عالمی دن 2022 منایا جائے گا جبکہ خاص پروگرام میسور، کرناٹک میں منعقد ہوگا
میسور پلیس میں وزیر اعظم کے ہمراہ پندرہ ہزار سے زیادہ شرکاء یوگا کریں گے
سوروزہ مہم کے ذریعہ پیدا جوش وخرو ش اور ولولے سے انٹرنیشنل ڈے آف یوگا 2022 میں ریکارڈ شرکت ہوگی:جناب سربانند سونووال
آیوش کی وزارت اور حکومت کرناٹک نے میسور کے میسور پلیس میں یوگا کے عالمی دن 2022 کے آٹھویں پروگرام کے انعقاد کے لئے زورو شور سے تیاریاں کی ہیں۔ اس سال عالمی یوگا دن کا مرکزی موضوع ہے ’’یوگا انسانیت کے لئے ‘‘21 جون 2022 کو کرناٹک کے شہر میسور میں وزیر اعظم کے ہمراہ پندرہ ہزار سے زیادہ شرکاء یوگا کریں گے اور ہندوستان اور دنیا بھر میں یوگا کے عالمی دن 2022 کے مختلف پروگراموں میں کروڑوں لوگ شامل ہوں گے۔
کرناٹک کے گورنر جناب تھاور چند گہلوت، کرناٹک کے وزیر اعلیٰ جناب باسوراج ایس بومئی آیوش، بندرگاہوں ، جہازرانی اور آبی گزرگاہوں کے مرکزی وزیر جناب سربانند سونووال کے علاوہ آیوش اور کرناٹک سرکار کے افسران اور دیگر اکابرین میسور میں خاص یوگا پروگرام میں حصہ لیں گے۔
آیوش، بندرگاہوں، جہازرانی اور آبی گزرگاہوں کے مرکزی وزیر جناب سربانند سونووال نے عاملی یوگا دن 2022 کے خاص پروگرام کی تیاریوں کے بارے میں بتایا کہ عالمی وباء کے افراتفری سے بھرے دوسالوں کے بعد اب ہم عالمی یوگا دن باقاعدہ طور سے منارہے ہیں۔ سو دن ،سوتنظیمیں، سوشہر مہم کے ذریعہ جو ولولہ اور جوش وخروش پیدا ہوا ہے اس سے نہ صرف ہندوستان میں بلکہ دنیا بھر میں ریکارڈ شرکت ہوگی۔ ہمیں یہ ماننا چاہئے کہ ہمارے محترم وزیر اعظم جناب نریندر مودی کی لگاتار اور انتھک کوششوں کی وجہ سے ہی انٹرنیشنل ڈے آف یوگا اور سائنس آف یوگا کو دنیا بھر میں مقبولیت حاصل ہوئی ہے۔
اس سال عالمی یوگا دن پر کئی چیزں پہلی مرتبہ ہوں گی۔’’گارجین رنگ‘‘ میں 75 اہم ہندوستانی مقامات پر مرکزی کابینہ کے وزراء یوگا کا مظاہرہ کریں گے اور میسور کے میسور دسہرہ گراؤنڈ میں خصوصی ڈیجیٹل یوگا اینڈ اسٹیٹک ایگزبیشن کا اہتمام کیا جائے گا۔
گارجین رنگ پروگرام میں یوگا کو براہ راست نشر کیا جائے گا اور سورج نکلنے کے ساتھ سولہ مختلف اوقات والے مقامات پر یوگا کیا جائے گا۔ مشرق میں فجی سے شروع ہو کر یہ مغرب کی جانب بڑھے گااور سان فرانسکو میں اختتام کو پہنچے گا۔ اسے ڈی ڈی انڈیا پر ہندوستانی وقت کے مطابق تین بجے رات سے دس بجے رات تک دکھایا جائے گا۔
آزادی کا امرت مہوتسو کے حصے کے طور پر ہندوستان کے 75 مخصوص مقامات پر یوگا کیا جائے گا۔ حکومت ہند کے مرکزی وزراء اور وزراء مملکت 75 مقامات پر یوگا میں حصہ لیں گے۔
ڈیجیٹل یوگا نمائش میں یوگا کی تاریخ اور اس کی افادیت کو اجاگر کرنے کے لئے جدید ترین ٹیکنالوجی استعمال کی جائے گی۔ اسٹیٹک ایگزیبیشن میں 146 اسٹال ہوں گے جو حکومت کرناٹک اور حکومت ہند کے تحت یوگا اداروں اور آیوش اداروں نے لئے ہیں۔
انٹرنیشنل ڈے آف یوگا 2022 میں دنیا بھر میں 25 کروڑ لوگوں کے شامل ہونے کی توقع ہے۔
سائنس اور ٹیکنالوجی کی وزارت
حالیہ برسوں میں سی ایس آئی آر نے ایسے انتظامات کئے ہیں کہ نظام میں خواتین کو زیادہ نمائندگی حاصل ہوسکے: ڈاکٹر شیکھر سی مانڈے، ڈائریکٹر جنرل، سی ایس آئی آر
اے سی ایس آئی آر اور سی ایس آئی آر نے وگیان گرنتھ کا افتتاح کیا، جو کہ پی ایچ ڈی کے مقالوں کو ایک جگہ جمع کرنے کا پورٹل ہے، اس کا مقصد ہندوستانی ریسرچ اسکالرس کے ذریعے شروع کی گئی اور چلائی جانے والی تحقیق و ترقی کی مہم کو آگے بڑھانا ہے
’’کووڈ-19 کے خلاف لڑائی میں سی ایس آئی آر کی خواتین محققین سب سے آگے‘‘ موضوع پر ویبنار کا انعقاد
وگیان گرنتھ – پی ایچ ڈی مقالوں کو جمع کرنے کے پورٹل کا آج افتتاح کیا گیا، جو کہ اکیڈمی آف سائنٹفک اینڈ انوویٹو ریسرچ ، انڈیا  اور کونسل آف سائنٹفک اینڈ انڈسٹریل ریسرچ ، انڈیا  کی مشترکہ پہل ہے۔ اس پورٹل کا مقصد سائنس، ٹیکنالوجی ، انجینئر نگ اور ریاضی  کے شعبوں میں ہندوستانی ریسرچ اسکالر کے ذریعے شروع کی گئی اور چلائی جانے والی تحقیق وترقی کو آگے بڑھانا ہے اور اس میں  تحقیق کے وسیع عنوان ،  اقوام متحدہ کے ذریعے مقررہ قابل استحکام ترقیاتی اہداف  ،  تحقیق کے قومی شعبے ،  مضامین اور اس کے ساتھ ہی سائنس اور ٹیکنالوجی کے میدان میں زیادہ گہری دریافت کو شامل کرنا ہے۔
اس پورٹل کا افتتاح مہمان خصوصی لیفٹیننٹ جنرل  مادھوری کنتکر، نائب سربراہ، انٹیگریٹڈ ڈیفنس اسٹاف  نے کیا۔ سائنس کے شعبے میں خواتین اور لڑکیوں کے اقوام متحدہ کے بین الاقوامی دن کے موقع پر سی ایس آئی آر کے ذریعے منعقد آن لائن پروگرام میں ڈاکٹر کنتکر نے کہا کہ اس قسم کا ذخیرہ معلومات اور علم تک دنیا کو رسائی فراہم کرنے کی سمت میں ایک بیش قیمتی قدم ہے۔ انہوں نے اس موقع پر خواتین سائنس دانوں سے کہا کہ وہ سائنس سے متعلق اپنی جستجو کو جاری رکھیں۔
وگیان گرنتھ کے بارے میں بتاتے ہوئے اے سی ایس آئی آر کے ڈائریکٹر ، ڈاکٹر آر ایس سانگوان نے کہا کہ یہ پورٹل وزیراعظم کے مشورے سے تیار کیا گیا ہے، جنہوں نے 2020 میں سی ایس آئی آر کی سوسائٹی میٹنگ کی صدارت کے دوران ملک میں پی ایچ ڈی کرنے والے محققین کا ڈیٹا بینک تیار کرنے کی ضرورت اور اہمیت پر زور دیا تھا اور کہا تھا کہ ایک ایسا پورٹل بنایا جانا چاہئے، جس میں قومی مسائل، ضروریات اور مطالبات سے متعلق تحقیقی کام اور عنوان براہ راست موجود ہوں۔ انہوں نے کہا کہ سردست تقریبا ً 7 ہزار تحقیقی مقالوں کی تلخیص دستیاب ہے، جنہیں کلیدی الفاظ اور موضوعات کے ذریعے تلاش کیا جاسکتا ہے۔
اس سے پہلے سامعین کا استقبال کرتے ہوئے سی ایس آئی آر کے ڈائریکٹر جنرل ڈاکٹر شیکھر سی مانڈے نے کہا کہ حالیہ برسوں میں سی ایس آئی آر نے ایسے انتظامات کئے ہیں کہ نظام میں خواتین کو زیادہ نمائندگی حاصل ہوسکے گی۔
اس موقع پر ’’کووڈ- 19 کے خلاف لڑائی میں سی ایس آئی آر کی خواتین محققین سب سے آگے ‘‘ موضوع پر ایک ویبنار کا انعقاد کیا گیا۔ سی ایس آئی آر کی متعدد تجربہ گاہوں سے وابستہ 5 خواتین ریسرچ اسٹوڈنٹ نے پی پی ای ، کووڈ – 19 دوائیں ، وائرس کی درجہ بندی ، ڈِس انفیکشن سسٹم وغیرہ پر اپنے تحقیقی کام شیئر کئے، جنہیں کووڈ- 19 کے خلاف سی ایس آئی آر کی لڑائی کے طور پر شروع کیا گیا تھا۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ ق ت۔ ق ر
U.NO. 1450
(Visitor Counter : 95
ہنر مندی کے فروغ اور صنعت کاری کی وزارت
ہنر مندی کے ہندوستانی ادارے
نئی دہلی،18؍ نومبر،ہنر مندی کے فروغ کی قومی پالیسی اور اسکل انڈیا مشن کا اعلان 2015 میں کیا گیا تھا، جس کا مقصد ہنر مندی کی مجموعی ناکافی صلاحیت اور اہم شعبوں میں ہنر مندی کی کمی کو پورا کرنے ، ہنر مندی کا ماحول تیار کرکے روزگار پیدا کرنے کی صلاحیت میں اضافہ کرنے، ہنر مندی کے حصول سے متعلق امنگوں میں کمی کو دور کرنے اور پیشہ وارانہ تعلیم کے لئے نئے را ستے قائم کرکے اس کی کمی کو دور کرنا ہے۔
ہنر مندی کے جدید ادارے تیار کرنے اور مذکورہ بالا مسائل کو حل کرنے کیلئے انڈین انسٹی ٹیوٹ آف اسکلز  قائم کرنے کا نظریہ پیش کیا گیا تھا۔ آئی آئی ایس کے قیام کا مقصد ہنر مندی کے موجودہ اور بین الاقوامی سطح پر معروف اداروں کے بہترین طریقہ کار سے سبق لیتے ہوئے اور انہیں اپناتے ہوئے ہنر مندی کی تربیت کے لئے عالمی سطح کے مرکز قائم کرنا ہے۔ آئی آئی ایس ایس کی خصوصیات بالکل منفرد ہیں، جو انہیں موجودہ صنعتی تربیتی اداروں  ، پالیٹینک ، جدید تربیتی اداروں  سے ممتاز بناتی ہیں۔ ان اداروں کو اب نیشنل اسکل ٹریننگ انسٹی ٹیوٹ کے نام سے جانا جاتا ہے۔
مرکزی کابینہ نے ملک میں تین مقامات پر ، یعنی اترپردیش کے کانپور میں ، مہاراشٹر کے ممبئی میں اور گجرات کے احمد آباد میں آئی آئی ایس قائم کرنے کی تجویز کو منظوری دی ہے۔ اس وزارت نے گجرات سرکار سے درخواست کی ہے کہ وہ احمد آباد میں آئی آئی ایس قائم کرنے کے لئے اراضی کی نشان دہی کرے۔
مذکورہ بالا معلومات ہنر مندی کے فروغ اور صنعت کاری کے وزیر مملکت جناب آر کے سنگھ نے آج لوک سبھا میں ایک سوال کے تحریری جواب میں دی۔
۔۔۔۔۔۔۔۔۔۔۔۔۔۔۔۔

U-5152
(Visitor Counter : 61
اسٹیل کی وزارت
پیداوار سے جڑی ترغیب کے تحت اسپیشلٹی اسٹیل کو شامل کیاگیا ہے
فولاد کے مرکزی وزیر جناب دھرمیندر پردھان نے آج راجیہ سبھا میں ایک تحریری جواب میں بتایا کہ حکومت نے 6322 کروڑ روپے کے 5 سالہ مالی اخراجات کے ساتھ پروڈکشن لنکڈ ترغیب  کے تحت اسپیشلٹی اسٹیل کی شمولیت کو منظوری دے دی ہے تاکہ پونجی سرمایہ کاری کو راغب کرکے روزگار پیدا کرکے اور اسٹیل کے سیکٹر میں ٹکنالوجی اپ گریشن کو فروغ دے کر ملک کے اندر اسپیشلٹی اسٹیل کی تیاری کو فروغ دیا جاسکے۔اس سے گھریلو مانگ کو پوری کرنے اور ملک کو آتم نربھر بنا کر ملک میں اسپیشلٹی اسٹیل کی دستیابی کو بہتر بنانے میں مدد ملے گی۔
...............................................................
ش ح، ح ا، ع ر
U-1807
(Visitor Counter : 71